ddrg/super_eurlex huggingface dataset:
(1)

Svet je 12. julija 2016 sprejel Sklep (EU) 2016/1171 (3), ki se nanaša na stališče, ki se v imenu Unije sprejme v Skupnem odboru Evropskega gospodarskega prostora (EGP) v zvezi s predlagano spremembo Priloge IX (Finančne storitve) k Sporazumu EGP. Skupni odbor EGP je 30. septembra 2016 sprejel Sklep Skupnega odbora EGP št. 198/2016 (4), s katerim je spremenil status ustreznih organov držav članic Evropskega združenja za prosto trgovino (Efta), ki so del EGP, in njihovo sodelovanje pri delu Evropskega odbora za sistemska tveganja (ESRB). Predstavniki ustreznih organov Norveške, Islandije in Lihtenštajna bodo sodelovali pri delu splošnega odbora ESRB brez glasovalnih pravic in pri delu svetovalnega tehničnega odbora. Guvernerji nacionalnih centralnih bank teh držav članic Efte in, kar zadeva Lihtenštajn, visoki predstavnik ministrstva za finance, visoki predstavnik pristojnega nacionalnega nadzornega organa vsake od teh držav članic Efte ter član kolegija Nadzornega organa Efte, kadar je to pomembno za njegove naloge, bodo člani splošnega odbora brez glasovalnih pravic. Predstavniki nacionalnih centralnih bank teh držav članic Efte in, kar zadeva Lihtenštajn, predstavnik ministrstva za finance ter predstavnik pristojnega nacionalnega nadzornega organa vsake od teh držav članic Efte bodo sodelovali na sejah svetovalnega tehničnega odbora. Ti predstavniki ustreznih organov teh držav članic Efte ne bodo sodelovali pri delu ESRB, kadar bi se lahko razpravljalo o položaju posamezne finančne institucije Unije ali države članice Unije.
Sporočilo Komisije državam članicam

(95/C 156/05)

(Besedilo velja za EGP)

Sporočilo dopolnjuje pismo Komisije SG(91) D/4577 z dne 4.marca 1991 o postopkih za priglasitev načrtov pomoči in postopkov, ki se uporabljajo, ko je pomoč dodeljena s kršitvijo pravil iz člena 93(3) Pogodbe ES.

"Leta 1991 je Komisija državam članicam poslala zgoraj navedeno pismo, v katerem je ponovila svojo zaskrbljenost ob številnih primerih, v katerih je bila pomoč dodeljena s kršitvijo člena 93, torej brez predhodne odobritve Komisije.

Z navajanjem nedavnih odločb Sodišča Evropskih skupnosti [1] je Komisija takrat navedla, da bo v primerih, v katerih je bila pomoč dodeljena nezakonito, po potrebi sprejela začasno odločbo, ki bo od države članice zahtevala takojšnjo opustitev pomoči.

V navedenih sodbah Sodišče ni sprejelo, da ima Komisija pooblastila za odločanje, ali je ukrep pomoči nezdružljiv s skupnim trgom zgolj na podlagi tega, da je bil dodeljen nezakonito; potrdilo pa je, da Komisija lahko sprejme, ukrepe … ki bodo preprečili kršitve člena 93(3) Pogodbe.

Komisija meni, da v nekaterih primerih odredba, ki zahteva opustitev nezakonito dodeljene pomoči, ne bo zadoščala: takšna odredba ne bo vedno preprečila morebitnih kršitev postopkovnih pravil, zlasti takrat, ko je bila vsa pomoč ali del pomoči že izplačana.

Na podlagi istih sodb bi vas zato Komisija zdaj rada obvestila, da lahko v ustreznih primerih – potem, ko je bila zadevni državi članici dana možnost razložiti in drugače preučiti dodeljevanje sanacijske pomoči, kakor je opredeljeno v smernicah Skupnosti – sprejme začasno odločbo, ki državi članici nalaga, da zahteva vračilo denarja, ki ga je izplačala v nasprotju s postopkovnimi pravili. Pomoč bi bilo nato treba izterjati v skladu z zahtevami nacionalnega prava; vračljivi znesek bi vseboval obresti od časa, ko je bila pomoč izplačana. Za obrestno mero bi se uporabljala tržna stopnja, navedena v pismu Komisije z dne 22. februarja 1995, torej enaka tisti, uporabljeni za vračilo pomoči, ki je bila dodeljena nezakonito in ni združljiva s skupnim trgom.

Kakor v primeru začasnih odločb iz pisma Komisije iz leta 1991, lahko Komisija, če država članica ne upošteva tovrstne odredbe, zadevo predloži neposredno Sodišču Evropskih skupnosti na podlagi postopka za izdajo začasne odredbe, podobnega tistemu iz člena 93(2).

Tudi v tem primeru namerava Komisija uporabiti svoja pooblastila, kadarkoli je treba varovati učinkovito izvajanje člena 93 Pogodbe o ES."

[1] Zadeva C-301/87 Boussac [1990] ECR I, str. 307 in zadeva C-142/87 Tubemeuse [1990] ECR I, str. 959.

--------------------------------------------------
SL Uradni list Evropske unije L 338/1

DODATEK

k Uredbi (EU) št. 1007/2011 Evropskega Parlamenta in Sveta z dne 27. septembra 2011 o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov ter razveljavitvi Direktive Sveta 73/44/EGS in direktiv 96/73/ES in 2008/121/ES Evropskega parlamenta in Sveta

(Uradni list Evropske unije L 272 z dne 18. oktobra 2011)

Uredbi (EU) št. 1007/2011 se doda naslednja izjava:
(4)

V skladu s členom 39 sklepa o Europolu se uporabijo Kadrovski predpisi za uradnike Evropskih skupnosti in Pogoji za zaposlitev drugih uslužbencev Evropskih skupnosti. V skladu s členom 64(2) sklepa o Europolu bo to začelo veljati 1. januarja 2010. V skladu s členom 47(a) Pogojev za zaposlitev drugih uslužbencev Evropskih skupnosti delovno razmerje začasnega uslužbenca preneha ob koncu meseca, v katerem uslužbenec dopolni 65 let starosti.
—

Kraljevina Belgija, Češka republika, Zvezna republika Nemčija, Helenska republika, Francoska republika, Italijanska republika, Veliko vojvodstvo Luksemburg, Kraljevina Nizozemska, Republika Avstrija, Portugalska republika, Republika Finska in Kraljevina Švedska so izjavile, da v skladu z ureditvijo iz členov 35(2) in (3)(b) priznavajo pristojnost Sodišča Evropskih skupnosti (2),
3.

Vsi državljani Evropske unije in vse fizične in pravne osebe s prebivališčem ali statutarnim sedežem v eni od držav članic imajo v skladu s členom 15 Pogodbe o delovanju Evropske unije pravico dostopa do dokumentov Odbora v katerikoli obliki. Za dostop do dokumentov Odbora veljajo načela, pogoji in omejitve, določeni v evropskih uredbah in notranjih sklepih Odbora ter pravila EU o varstvu podatkov.
Amandmaji morajo biti vloženi do 15.00 devetega delovnega dne pred začetkom seje. Predsednik komisije lahko ta rok v izjemnih primerih spremeni.

Samo člani komisije in v skladu z določbami iz člena 6(2) pravilno pooblaščeni člani ali nadomestni člani lahko vlagajo amandmaje na sejah komisije, izključno k svojemu mnenju pa jih lahko vlagajo tudi nepooblaščeni nadomestni člani, ki so bili imenovani za poročevalca. Amandmaje lahko vlaga tudi politična skupina.

Pravico do vlaganja amandmajev za sejo komisije imajo izključno člani komisije in pravilno pooblaščeni člani ali nadomestni člani. Če član pooblasti namestnika za del ali ves čas seje komisije, lahko samo eden od njiju vlaga amandmaje. Če član vloži amandma za kateri koli del seje komisije, namestnik tega ne more več storiti. Če namestnik, ki je pooblaščen za nadomeščanje člana za kateri koli del seje komisije, vloži amandma na mnenje, preden je član vložil kakršen koli amandma, potem član za to sejo ne more vlagati amandmajev. Amandmaji, ki so bili pravilno vloženi pred prenehanjem mandata člana ali nadomestnega člana v Odboru ali pred dodelitvijo ali odvzemom pooblastila, štejejo kot pravilno vloženi.

Amandmaji se prednostno prevedejo in pošljejo poročevalcu, ki mora amandmaje poročevalca v elektronski obliki poslati v generalni sekretariat najmanj tri delovne dni pred začetkom seje. Amandmaji poročevalca se morajo izrecno nanašati na enega ali več amandmajev iz odstavka 1 in morajo biti na voljo v elektronski obliki takoj, ko so prevedeni, najpozneje na začetku seje pa morajo biti razdeljeni v pisni obliki.

Smiselno se uporabljajo določbe člena 25(1) do (6).
Člen 3

Opredelitev zaščitnih ukrepov

vsi elektronski podatki se hranijo v varni aplikaciji IT, v skladu z varnostnimi standardi Skupnega podjetja, in v posebnih elektronskih mapah, ki so dostopne samo pooblaščenemu osebju. Ustrezne ravni dostopa se odobrijo posamezno;

3. Če Skupno podjetje FCH 2 meni, da mora uporabiti omejitev, se pretehta tveganje za pravice in svoboščine posameznika, na katerega se nanašajo osebni podatki, zlasti v primerjavi s tveganjem za pravice in svoboščine drugih posameznikov, na katere se nanašajo osebni podatki, in tveganjem preklica učinka preiskav ali postopkov Skupnega podjetja, na primer z uničenjem dokazov. Tveganja za pravice in svoboščine posameznika, na katerega se nanašajo osebni podatki, so med drugim povezana predvsem s tveganjem za izgubo ugleda ter tveganjem glede pravice do obrambe in pravice do izjave.
Člen 3

Opredelitev zaščitnih ukrepov

vsi elektronski podatki se hranijo v varni aplikaciji IT, v skladu z varnostnimi standardi Skupnega podjetja IMI 2, in v posebnih elektronskih mapah, ki so dostopne samo pooblaščenemu osebju. Ustrezne ravni dostopa se odobrijo posamezno;

3. Če Skupno podjetje IMI 2 meni, da mora uporabiti omejitev, se pretehta tveganje za pravice in svoboščine posameznika, na katerega se nanašajo osebni podatki, zlasti v primerjavi s tveganjem za pravice in svoboščine drugih posameznikov, na katere se nanašajo osebni podatki, in tveganjem preklica učinka preiskav ali postopkov tega podjetja, na primer z uničenjem dokazov. Tveganja za pravice in svoboščine posameznika, na katerega se nanašajo osebni podatki, so med drugim povezana predvsem s tveganjem za izgubo ugleda ter tveganjem glede pravice do obrambe in pravice do izjave.
Člen 170b

Odločitev o predlogu za dopustitev pritožbe

2. Odločitev o tem predlogu na predlog sodnika poročevalca in po opredelitvi generalnega pravobranilca sprejme posebej za to ustanovljeni senat, ki mu predseduje podpredsednik Sodišča in katerega člana sta med drugim sodnik poročevalec in predsednik senata treh sodnikov, v katerega je sodnik poročevalec dodeljen na dan vložitve predloga.
(a)

če bi izvrševanje teh pravic in obveznosti lahko omejile službe Komisije ali druge institucije, organi, agencije in uradi Unije na podlagi drugih aktov iz člena 25 Uredbe (EU) 2018/1725 ali v skladu s poglavjem IX navedene uredbe ali ustanovitvenimi akti drugih institucij, organov, agencij in uradov Unije;
SPREMEMBI POSLOVNIKA SPLOŠNEGA SODIŠČA

SPLOŠNO SODIŠČE –

ob upoštevanju Pogodbe o delovanju Evropske unije in zlasti njenega člena 254, peti odstavek,

ob upoštevanju Pogodbe o ustanovitvi Evropske skupnosti za atomsko energijo in zlasti njenega člena 106a(1),

ob upoštevanju Protokola o Statutu Sodišča Evropske unije in zlasti njegovega člena 63,

ob upoštevanju, da izvedba reforme sodnega sistema Sodišča Evropske unije, ki izhaja iz Uredbe (EU, Euratom) 2015/2422 Evropskega parlamenta in Sveta z dne 16. decembra 2015 o spremembi Protokola št. 3 o Statutu Sodišča Evropske unije (1) in Uredbe (EU, Euratom) 2016/1192 Evropskega parlamenta in Sveta z dne 6. julija 2016 o prenosu pristojnosti za odločanje o sporih med Evropsko unijo in njenimi uslužbenci na prvi stopnji na Splošno sodišče (2), zahteva prilagoditev postopkovnih pravil, ki določajo izvajanje nalog, zaupanih podpredsedniku Splošnega sodišča,

s soglasjem Sodišča,

po odobritvi Sveta z dne 16. julija 2018 –

SPREJME TI spremembi poslovnika:

Člen 1 Poslovnik Splošnega sodišča z dne 4. marca 2015 (3) se spremeni: 1. V členu 3(3) se črta besedilo „, podpredsednika“. 2. V členu 28(2) se za besedilom „Senat, ki obravnava zadevo“ doda besedilo „, podpredsednik Splošnega sodišča“.

Člen 2 Ti spremembi Poslovnika, ki sta verodostojni v jezikih iz člena 44 tega poslovnika, se objavita v Uradnem listu Evropske unije in začneta veljati prvi dan meseca, ki sledi mesecu njune objave.

V Luxembourgu, 31. julija 2018 Sodni tajnik E. COULON Predsednik M. JAEGER

(1) UL L 341, 24.12.2015, str. 14.

(2) UL L 200, 26.7.2016, str. 137.

(3) UL L 105, 23.4.2015, str. 1.
Tri institucije se strinjajo, da bodo sodelovale, da bi posodobile in poenostavile zakonodajo ter preprečile pretirano urejanje in nalaganje upravnih bremen za državljane, javne uprave in podjetja, vključno za mala in srednja podjetja, s čimer bi zagotavljale, da so cilji zakonodaje doseženi. V zvezi s tem so se tri institucije dogovorile, da bodo na to temo izmenjale mnenja pred dokončnim oblikovanjem delovnega programa Komisije.

Komisija se zavezuje, da bo kot prispevek k svojemu programu ustreznosti in uspešnosti predpisov (REFIT) vsako leto predstavila pregled rezultatov prizadevanj Unije za poenostavitev zakonodaje, preprečevanje pretiranega urejanja in zmanjšanje upravnega bremena, vključno z letno študijo bremena.

Na podlagi ocene učinka in vrednotenja, ki ju opravita instituciji, ter prispevkov držav članic in deležnikov, pa tudi ob upoštevanju stroškov in koristi regulacije na ravni Unije bo Komisija, kadar je mogoče, količinsko opredelila zmanjšanje regulativnega bremena ali varčevalni potencial posameznih predlogov ali pravnih aktov.

Komisija bo tudi ocenila, ali je v REFIT mogoče določiti cilje za zmanjšanje bremena v določenih sektorjih.
Popravek Praktičnih navodil za stranke pri Splošnem sodišču

(Uradni list Evropske unije L 68 z dne 7. marca 2012 )

Stran 25, tretja uvodna izjava:

besedilo:

„ob upoštevanju, da na podlagi navodil, ki jih je Splošno sodišče podalo sodnemu tajniku 5. julija 2007 (UL L 232, str. 1), kakor so bila spremenjena 17. maja 2010 (UL L 170, str. 53) in 24. januarja 2012 (UL L 68, str. 23) (v nadaljevanju: navodila sodnemu tajniku), sodni tajnik skrbi za to, da so procesni akti, ki se vlagajo v spis, v skladu s Statutom, Poslovnikom in temi praktičnimi navodili za stranke (v nadaljevanju: praktična navodila) ter z navodili sodnemu tajniku, zlasti pa zahteva, če je to potrebno, da se akti, ki z njimi niso v skladu, dopolnijo in jih, če niso dopolnjeni, po potrebi zavrne, če niso v skladu z določbami Statuta ali Poslovnika;“
23.

Glede prilog stranke skrbno izberejo dokumente, pomembne za postopek, ob upoštevanju vsebinskih in jezikovnih zahtev, s katerimi se srečujejo Sodišče za uslužbence in stranke. Zlasti naj ne bodo predloženi podatki, ki so Sodišču za uslužbence dostopni (npr. v procesnih aktih navedena sodna praksa sodišč Evropske unije). Spoštovati je treba te formalne zahteve: a) priloge morajo biti oštevilčene, vsebovati morajo napotitev na vlogo, h kateri so priložene (npr. za tožbo „A.1, A.2“ itd.; za odgovor na tožbo „B.1, B.2“; za repliko „C.1, C.2“; za dupliko „D.1, D.2“), in jih je, če jih je več kot tri, po možnosti treba predložiti z uporabo predelnih listov; b) priloge morajo biti lahko berljive; priloga z nezadostno kakovostjo tiska ne bo sprejeta; c) priloge morajo biti sestavljene v jeziku postopka ali pa jim mora biti priložen prevod; prilog, ki ne izpolnjujejo teh zahtev, načeloma ni mogoče sprejeti (glej člen 29 Poslovnika, ki glede jezikovne ureditve napotuje na člen 35(3) Poslovnika Splošnega sodišča Evropske unije). Na podlagi člena 8(5) Navodil sodnemu tajniku je izjema od tega pravila mogoča le, kadar je to utemeljeno; d) prilogam mora biti priložen seznam, ki za vsako od njih vsebuje številko (npr. A.1), navedbo, za katero prilogo gre (npr. „dopis g. X-a ge. Z. z dne …“), navedbo strani in odstavka tožbe, na kateri/v katerem je ta priloga navedena (npr. „str. 7, odstavek 17 “), njeno število strani in navedbo zaporedne številke strani, na kateri se priloga začne; primer seznama prilog je v „Osnutku tožbe“, ki je dostopen na strani www.curia.europa.eu. e) priloge k tožbi, vloženi prek e-Curie, morajo biti vsebovane v eni ali več datotekah, ki so ločene od datoteke, ki vsebuje tožbo. Datoteka lahko načeloma vsebuje vse priloge. Ni zaželeno, da se ustvari datoteka za vsako prilogo posebej; f) priloge k tožbi, vloženi prek e-Curie, ki so navedene v besedilu te tožbe in ki jih zaradi njihove narave ni mogoče vložiti prek e-Curie, je mogoče posredovati ločeno v papirni obliki v skladu s členom 34(1) Poslovnika, če so te priloge navedene na seznamu prilog k tej tožbi, vloženi prek e-Curie. Priloge, ki bodo vložene ločeno, je treba na seznamu prilog označiti. Te priloge morajo prispeti v sodno tajništvo najpozneje deset dni po vložitvi tožbe prek e-Curie.
—

predsedstvo, na predlog generalnega sekretarja, v primeru začasnega osebja kategorij AD 16, AD 15 in AD 14 pri izvajanju členov 11, 17, 33 in 48 pogojev za zaposlitev drugih uslužbencev; in predsednik, na predlog generalnega sekretarja, pri izvajanju drugih določb pogojev za zaposlitev drugih uslužbencev;
100.

Trajanje podajanja se razlikuje glede na zapletenost zadeve in obstoj ali neobstoj novih dejstev. Odvetniki in zastopniki glavnih strank morajo podajanje ustnih navedb omejiti na približno 15 minut za vsako stranko in 10 minut za interveniente, razen če jim sodno tajništvo v zvezi s tem ni dalo drugih navodil. Ta omejitev velja le za same ustne navedbe in ne vključuje časa, potrebnega za odgovarjanje na vprašanja, postavljena na obravnavi. Če je zaradi okoliščin to potrebno, se na sodno tajništvo lahko naslovi predlog za odobritev izjeme od tega običajnega trajanja, ki ga treba ustrezno obrazložiti in ob tem navesti čas podajanja ustnih navedb, ki naj bi bil potreben, in sicer najmanj petnajst dni pred datumom obravnave (oziroma v izjemnih, ustrezno obrazloženih okoliščinah, tudi kasneje). Svetovalce se obvesti o času trajanja ustnih navedb, ki ga bodo imeli na voljo na podlagi teh predlogov.
„(11)

Zaradi posebnega položaja poslancev, predvsem zaradi neobvezne prijave bivališča na delovnih mestih Parlamenta in njihove posebne povezanosti z državo, v kateri so bili izvoljeni, morajo imeti države članice možnost, da za nadomestila, začasna nadomestila, starostne, invalidske ter vdovske in družinske pokojnine uporabljajo nacionalne davčne predpise.“
Izjava Evropske komisije o modulaciji/začasni ustavitvi pomoči iz člena 8(5) Uredbe (EU) 2021/1529 Evropskega parlamenta in Sveta o vzpostavitvi instrumenta za predpristopno pomoč (IPA III)

(2021/C 380 I/05)

Evropska komisija meni, da določba iz člena 8(5) spoštuje pooblastila Komisije pri izvajanju programov Unije in proračuna Unije na splošno, dokler ne posega v posebne pravice in pooblastila, ki so Komisiji podeljena s Pogodbama in finančno uredbo, da začasno ustavi pomoč Unije tretjim državam.
Skupna izjava Evropskega parlamenta in Komisije o zbiranju podatkov za učinkovite kontrole in revizije

(2021/C 58 I/02)

Evropski parlament in Komisija opozarjata, da je treba zagotoviti učinkovite kontrole in revizije za preprečevanje dvojnega financiranja ter preprečevanje, odkrivanje in odpravljanje goljufij, korupcije in nasprotja interesov v zvezi z ukrepi, ki jih podpira Mehanizem za okrevanje in odpornost. Instituciji menita, da je bistveno, da države članice zbirajo in beležijo podatke o končnih prejemnikih in upravičencih do sredstev Unije v elektronski standardizirani in interoperabilni obliki ter uporabljajo enotno orodje za podatkovno rudarjenje, ki ga zagotovi Komisija.
Izjava Komisije

(2021/C 222 I/01)

Komisija priznava pomen skupnega programa za izdajanje dovoljenj in krepitev zmogljivosti izvrševanja ter usposabljanja za učinkovit sistem EU za nadzor izvoza. Komisija bo v posvetovanju z Usklajevalno skupino za blago z dvojno rabo z namenom opredelitve zasnove programa za krepitev zmogljivosti in usposabljanja, njegovega načina izvajanja in njegove uporabe preučila posledice, ki bi jih tak program lahko imel na človeške in finančne vire.
Izjava: Uredba Evropskega parlamenta in Sveta o spremembi Uredbe (EU) št. 1303/2013, kar zadeva izredne dodatne vire in ureditev izvrševanja v okviru cilja „naložbe za rast in delovna mesta“, da se zagotovi pomoč spodbujanju odprave posledic krize v okviru pandemije COVID-19 in pripravi zelenega, digitalnega in odpornega okrevanja gospodarstva (REACT-EU) – sprejetje zakonodajnega akta

(2020/C 450 I/01)

IZJAVA KOMISIJE

Izjava glede uvodne izjave 6

Komisija obžaluje, da sta se Evropski parlament in Svet dogovorila, da bo ciljna vrednost v zvezi s porabo za podnebne ukrepe navedena v uvodni izjavi, namesto da bi bila zavezujoče določena v členu uredbe. Komisija meni, da ji to ne daje ustreznih pravnih sredstev za učinkovito zagotavljanje, da bo prispevek virov REACT-EU dosegel dogovorjeno raven za namene splošnega cilja prispevkov za podnebje, določenega za večletni finančni okvir in Next Generation EU skupaj, v skladu s točko 15 Medinstitucionalnega sporazuma.
Skupna izjava Evropskega parlamenta in Sveta

(2019/C 386/01)

Po pričakovanjih naj bi se Evropska agencija za mejno in obalno stražo v prihodnjih letih soočila s težavnimi izzivi, da bi zadostila izrednim potrebam po zaposlovanju in ohranjanju usposobljenih uslužbencev z najširšega možnega geografskega območja. Glede na pooblastila Agencije in veliko število zaposlenih je bistvenega pomena, da se preučijo mehanizmi, s katerimi bi zagotovili privlačnost agencije kot delodajalca, in sicer s prilagoditvijo prejemkov uslužbencev Agencije v Varšavi v skladu z veljavnim pravom Unije.

Evropski parlament in Svet zato pozivata Komisijo, naj oceni podlago in ureditev za vzpostavitev primernega mehanizma, če ne prej ob predložitvi predlogov za revizijo kadrovskih predpisov za uradnike Evropske unije in pogojev za zaposlitev drugih uslužbencev Unije, določenih v Uredbi Sveta (EGS, Euratom, ESPJ) št. 259/68 (1). Morebitni mehanizem naj bo sorazmeren s pomembnostjo zastavljenih ciljev in naj ne sproža neenakega obravnavanja uslužbencev institucij, organov, uradov in agencij Unije, kadar te institucije, organi, uradi in agencije Unije delujejo v podobnih razmerah.

(1) UL L 56, 4.3.1968, str. 1.
SL Uradni list Evropske unije C 158/1

Izjave Sveta in Komisije v zvezi z Uredbo (EU) 2017/821 Evropskega parlamenta in Sveta z dne 17. maja 2017 o določitvi obveznosti za potrebno skrbnost v oskrbovalni verigi za uvoznike v Uniji, ki uvažajo kositer, tantal in volfram, njihove rude ter zlato, ki izvirajo s konfliktnih območij in območij z visokim tveganjem (1)

(2017/C 158/01)

Izjava Sveta

Svet se izjemoma strinja, da se na Komisijo prenese pooblastilo za sprejetje delegiranih aktov za spremembo pragov iz Priloge I, kot je določeno v členu 1(4) in (5), da bi zagotovili pravočasno sprejetje pragov in uresničili cilje te uredbe. Takšen dogovor ne posega v prihodnje zakonodajne predloge s področja trgovine, pa tudi s celotnega področja zunanjih odnosov.

Izjava Komisije št. 1

Komisija bo razmislila o pripravi dodatnih zakonodajnih predlogov, namenjenih podjetjem iz EU, ki proizvajajo izdelke, v katerih oskrbovalni verigi so kositer, tantal, volfram ali zlato, če bi prišla do sklepa, da skupna prizadevanja trga EU na odgovorno globalno oskrbovalno verigo mineralov niso dovolj, da bi spodbudila odgovorno ravnanje na strani oskrbe v državah proizvajalkah, ali če bi ocenila, da obseg nakupov subjektov iz spodnjega dela oskrbovalne verige, ki imajo vzpostavljeno potrebno skrbnost v oskrbovalni verigi v skladu s smernicami OECD, ni zadosten.

Izjava Komisije št. 2

Komisija pri izvajanju svojega pooblastila za sprejemanje delegiranih aktov v skladu s členom 1(5) ustrezno upošteva cilje te uredbe, zlasti tistih, ki so navedeni v uvodnih izjavah 1, 7, 10 in 17.

Pri tem Komisija zlasti upošteva posebna tveganja, povezana z delovanjem zgornjega dela oskrbovalne verige z zlatom na konfliktnih območjih in območjih z visokim tveganjem, ter upošteva položaj mikro in majhnih podjetij iz Unije, ki uvažajo zlato v EU.

Izjava Komisije št. 3

Komisija je v odziv na zahtevo Evropskega parlamenta po posebnih smernicah pripravljena razviti kazalnike uspešnosti, ki bodo posebej prilagojeni odgovornemu pridobivanju konfliktnih mineralov. S takšnimi smernicami bi se podjetja z več kot 500 zaposlenimi, ki morajo v skladu z Direktivo 2014/95/EU razkriti nefinančne informacije, spodbudila k razkritju specifičnih informacij, povezanih z izdelki, ki vsebujejo kositer, tantal, volfram ali zlato.

(1) UL L 130, 19.5.2017, str. 1.